PISMO OSMAŠA

Došao je i taj dan, dan kada završava jedan dio života i našeg školovanja.

Dan kada se rastajemo od svojih prijatelja, nastavnika, škole u kojoj smo proveli punih osam godina.

Kao da je bilo jučer, sjećamo se svog prvog dana škole, nismo znali ni gdje smo ni što nas očekuje.

 Još uvijek u glavi odzvanja glas naših učiteljica Sanje i Ružice koje nas prozivaju i

raspoređuju u razrede. Započinje naše školovanje.

Bilo je tu lijepih i manje lijepih događaja, veselja, pjesme, raznih izleta i

ekskurzija na kojima smo puno toga vidjeli i naučili, a kroz sve to nas je

vodila naša učiteljica kojoj se ovim putem i zahvaljujemo. Prva četiri razreda su prošla brzo. Našli smo se već u petom i činilo se da smo opet na početku.

Nova razrednica, nastavnici, novi predmeti i izazovi koje je trebalo upoznati i savladati.

No tada smo bili već pomalo odrasli i zreliji. Počele su prve ljubavi, prve

simpatije, prva pisma.Sve smo se više zbližavali. Dijelili dobro i zlo, stekli smo puno znanja, mudrosti.

Dani su to koje ćemo pamtiti cijeli život. Sve svoje prijatelje,nastavnike i razrednicu koja nas je vodila sve ove godine i dala nam znanje i smjernice za naše buduće školovanje i ostatak života.

Došao je dan našeg rastanka i početak novog razdoblja naših života.

Svi okrečemo novu stranicu i odlazimo svako svojim putem u težnji da završimo ono što želimo u životu. No, ne zaboravimo jedni druge. Stekli smo tu prijateljstva za cijeli život, prijatelje koji su bili tu kada je bilo najteže.Stoga zahvalimo jedni drugima na tome.

Upravo ovdje smo se uvjerili da vrijedi biti dobar, odgovoran, marljiv, pravedan, odlučan, krativan i radostan. Stoga hvala našoj razrednici i svim nastavnicima koji su nas poticali i učili novim znanjima kako bismo postali mladi obrazovani ljudi.Dobri ljudi. Hvala našim roditeljima koji su uvijek uz nas, strpljivi, nenametljivi, ali uvijek prisutni.

A naša škola i naši nastavnici čekat će i učiti neke nove generacije koje će doći iza nas.

Mi ćemo ponijeti lijepa sjećanja na ovih osam godina, istraživati granice naših mogućnosti kojih još možda nismo ni svjesni. Jednom ćemo znati i bit ćemo svjesni činjenice da je vrijedilo živjeti te bezbrižne dane. Spremimo se na putovanje, mijenjajmo svijet, iskoristimo od života ono najbolje.

 Hvala svima od srca!

Vaš 8.b